Lav et referat af nedenstående tekst:

Tekst:
Mens temperaturen fredag passerede 25 grader i Østdanmark og gjorde det til endnu en sommerdag, var man ved flere af Jyllands nordlige og vestlige kyster indhyllet i kølig havgus. Havgusen var så tæt, at den stod som en mur mange steder langs kysten fra Skagen og ned til omkring Thyborøn, og det har ført til imponerende billeder af det flotte og klassiske forårsfænomen. Et fænomen som rammer de danske kyster, når varm og fugtig luft strømmer hen over vores endnu kølige hav. Gårsdagens sommerluft blev afkølet nedefra af det kolde havvand i Skagerrak og Nordsøen, og det dannede tåge ved havoverfladen og ind over mange af de nord- og nordvestjyske strande. En stort set stillestående varmfront hen over det nordvestlige Jylland forstærkede havtågen ved at sørge for stille og fugtigt vejr. Kontrasten mellem hav og land blev derved særlig tydelig, for mens solen fik godt fat i landjorden lige inde bag strandene, bestod tågen over havet og kysten. Man oplevede derved, at havgusen stod som mur langs de de nordvestjyske strande. Og var man fanget i havgusen, oplevede man temperaturer på ned til 12 grader, mens de fleste inde over land havde omkring eller over 20 grader i går. Lørdag bliver luften gradvist koldere og tørrere, og derved forsvinder havgusen også.

Referat:
En kombination af varm og fugtig luft og et endnu relativt køligt hav omkring os dannede udbredt havgus i det nordlige og nordvestlige Jylland